รางวัลโทรทัศน์ทองคำ

รางวัลโทรทัศน์ทองคำ เป็นรางวัลผลงานดีเด่นทางโทรทัศน์ ซึ่งจัดโดยชมรมส่งเสริมโทรทัศน์ เริ่มครั้งแรกเมื่อปี พ.ศ. 2529   โดยเป็นรางวัลสำหรับผลงานทางโทรทัศน์ที่มีอายุยาวนานที่สุด และยังมีการมอบรางวัลจวบจนถึงปัจจุบัน
== ประวัติ ==
ชมรมส่งเสริมโทรทัศน์ (ชื่อเดิม: ชมรมส่งเสริมกิจการโทรทัศน์ไทย) ได้จัดงานโทรทัศน์ทองคำ เพื่อประกาศเกียรติคุณแก่เจ้าของผลงานที่มีคุณภาพในสาขาต่างๆ และผลงานของทางสถานีโทรทัศน์ จากการตัดสินรางวัลของคณะกรรมการผู้ทรงคุณวุฒิระดับนักวิชาการและนักสื่อสารมวลชน เพื่อส่งเสริมและเป็นกำลังใจแก่ผู้เกี่ยวข้องในสายงานโทรทัศน์ และส่งเสริมให้มีการผลิตรายการที่เป็นประโยชน์ต่อสังคมต่อไป โดยทางชมรมได้ร่วมมือกับ หนังสือพิมพ์อินไซด์ทีวี ตั้งแต่ครั้งแรก จนถึง ครั้งที่ 7 หลังจากหนังสือพิมพ์ยุติการดำเนินธุรกิจ ก็ได้เปลี่ยนผู้ร่วมดำเนินงานเป็น สภาสถาบันนักวิชาการสื่อสารมวลชนแห่งประเทศไทย (ส.ส.ม.ท.) และ มูลนิธิจำนง รังสิกุล ตามลำดับ โดยจะมีพิธีมอบรางวัลต่อเนื่องทุกปี ในช่วงเดือนกุมภาพันธ์หรือมีนาคม โดยถือเป็นรายการมอบรางวัลทางโทรทัศน์ที่ไม่มีปีใดงดจัด เพียงแต่บางปีต้องเลื่อนกำหนดการมอบรางวัลให้ล่าช้ากว่าเดิม เนื่องด้วยเหตุผลสำคัญ (เช่นในครั้งที่ 22 ประจำปี พ.ศ. 2550 ได้เลื่อนกำหนดเป็นวันที่ 26 กรกฎาคม 2551) สำหรับผู้ตั้งชื่อ "โทรทัศน์ทองคำ" คือ ศ.ดร.สุรพล วิรุฬห์รักษ์
รางวัลโทรทัศน์ทองคำ ประกอบด้วยรางวัลประเภทต่างๆ ที่เกี่ยวข้องกับวงการโทรทัศน์ รวมถึงรางวัลมิวสิกวิดีโอดีเด่น  ซึ่งถือเป็นรายการแรกที่กำหนดรางวัลประเภทนี้ขึ้นมา โดยเริ่มมาตั้งแต่ครั้งแรกจนถึงปัจจุบัน โดยในยุคแรกจะทำการตัดสินมอบรางวัลให้แก่ผู้ชนะเลิศและรองชนะเลิศ แต่การตัดสินในยุคต่อมาจะมอบให้แก่ผู้ชนะเลิศเพียงผลงานเดียวเท่านั้น จากผู้เข้ารอบสุดท้าย 5 ผลงาน จนถึงครั้งที่ 24 ได้มีการแบ่งรางวัลมิวสิกวิดีโอดีเด่นเป็นสองรางวัล โดยมอบให้แก่เจ้าของผลงานมิวสิกวิดีโอเพลงไทยสากล และเจ้าของผลงานมิวสิกวิดีโอเพลงไทยลูกทุ่ง ส่วนรางวัลประเภทละครโทรทัศน์ โดยเฉพาะรางวัลสำหรับนักแสดง ทุก ๆ ปีจะมีผู้เข้ารอบสุดท้ายสาขารางวัลละ 5 ราย โดยจะมอบให้แก่ผู้มีฝีมือการแสดงได้ดีเด่นที่สุดเพียงท่านเดียว
== ลำดับงานประกาศผลรางวัล ==
== ผลรางวัล ==
ในที่นี้ จะเป็นผลการตัดสินรางวัลโทรทัศน์ทองคำที่สำคัญ ๆ ดังนี้
=== รางวัลประเภทละครโทรทัศน์ ===
=== รางวัลสำหรับบุคคล (รายการทั่วไป) ===
=== รางวัลรายการส่งเสริมความรู้ ศิลปวัฒนธรรม สตรี และ ครอบครัวดีเด่น ===
=== รางวัลรายการเกมโชว์ และ ปกิณกะดีเด่น ===
=== รางวัลประเภทสถานีดีเด่น ===
=== รางวัลประเภทเพลงและมิวสิกวิดีโอดีเด่น ===
=== รางวัลเกียรติยศคนทีวี ===
ครั้งที่ 19 ประจำปี พ.ศ. 2547
* กำธร สุวรรณปิยะศิริ นักแสดง, นักพากย์
* จรัล เพ็ชรเจริญ (สีเทา) นักแสดงตลก
* อารีย์ นักดนตรี นักแสดง, นักพากย์, ผู้ประกาศรายการ สถานีโทรทัศน์ไทยทีวีช่อง 4 ของบริษัท ไทยโทรทัศน์ จำกัด
ครั้งที่ 20 ประจำปี พ.ศ. 2548
* พิชัย วาสนาส่ง นักจัดรายการโทรทัศน์ยุคแรก
* มารศรี อิศรางกูร ณ อยุธยา ศิลปินแห่งชาติ, นักแสดง
* สินีนาฏ โพธิเวส นักแสดง, ผู้จัดละคร
ครั้งที่ 21 ประจำปี พ.ศ. 2549
* ถาวร สุวรรณ อดีตหัวหน้าฝ่ายข่าว สถานีโทรทัศน์สีกองทัพบกช่อง 7 ยุคก่อตั้ง, ผู้กำกับละคร
* บรรเจิดศรี ยมาภัย นักแสดง
* อดุลย์ ดุลยรัตน์  นักแสดง, ผู้กำกับละคร
ครั้งที่ 22 ประจำปี พ.ศ. 2550
* อุฬาร เนื่องจำนงค์
* สอาด เปี่ยมพงษ์สานต์ นักแสดง, นักพากย์, ผู้เขียนบทโทรทัศน์, ผู้กำกับละคร
* อาคม มกรานนท์ ผู้ประกาศข่าว, พิธีกรรายการโทรทัศน์, นักแสดง
* เมตตา รุ่งรัตน์ นักแสดง
* สุประวัติ ปัทมสูต นักแสดง, ผู้กำกับละคร
ครั้งที่ 23 ประจำปี พ.ศ. 2551
* อุดม จะโนภาษ ผู้ช่วยกรรมการผู้จัดการ สถานีวิทยุโทรทัศน์ไทยทีวีสีช่อง 3
* นันทวัน สุวรรณปิยะศิริ นักแสดง
* ดำรง พุฒตาล พิธีกร, นักจัดรายการโทรทัศน์
ครั้งที่ 24 ประจำปี พ.ศ. 2552
* ไพรัช สังวริบุตร ศิลปินแห่งชาติ, ผู้บุกเบิกละครพื้นบ้านทางโทรทัศน์, ประธานกลุ่มบริษัท ดาราวิดีโอ จำกัด
* บุญชาย ศิริโภคทรัพย์ ผู้กำกับรายการ, ผู้กำกับละคร, ผู้จัดรายการ โลกดนตรี, ผู้อำนวยการสถานีโทรทัศน์ทีวีไทย
* นิรุตติ์ ศิริจรรยา นักแสดง
ครั้งที่ 25 ประจำปี พ.ศ. 2553
* หม่อมราชวงศ์ถนัดศรี สวัสดิวัตน์ ศิลปินแห่งชาติ, นักจัดรายการโทรทัศน์
* พิศมัย วิไลศักดิ์ ศิลปินแห่งชาติ, นักแสดง
* พันเอกนเรศร์ อิศรางกูร ณ อยุธยา ผู้เชี่ยวชาญฝ่ายเทคนิคการถ่ายทอดสดกีฬา
* ดวงดาว จารุจินดา นักแสดง, นักพากย์
* รอง เค้ามูลคดี นักแสดง, นักพากย์
ครั้งที่ 26 ประจำปี พ.ศ. 2554
* พลตรีประพาศ ศกุนตนาค อดีตผู้ประกาศข่าว ททบ.5/ช่อง 7 สี, ผู้บรรยายพระราชพิธี/พิธีสำคัญเกี่ยวกับกองทัพไทย
* วิเชียร พรหมจรรย์ อดีตผู้กำกับรายการ สถานีโทรทัศน์ไทยทีวีช่อง 4 ของบริษัท ไทยโทรทัศน์ จำกัด
* ภัทรจารีย์ อัยศิริ นักสร้างสรรค์ นักจัดรายการโทรทัศน์สำหรับเด็ก สโมสรผึ้งน้อย
ครั้งที่ 27 ประจำปี พ.ศ. 2555
* ฉลอง ภักดีวิจิตร ศิลปินแห่งชาติ, ผู้จัดละคร, ผู้กำกับละคร
* เศรษฐา ศิระฉายา ศิลปินแห่งชาติ, นักแสดง, พิธีกร
* สมสุข กัลย์จาฤก ศิลปินแห่งชาติ, ประธานกิตติมศักดิ์ บริษัท กันตนากรุ๊ป, ผู้ก่อตั้งสถาบันกันตนา, ผู้จัดละคร, ผู้เขียนบทละคร
ครั้งที่ 28 ประจำปี พ.ศ. 2556
* ประชา เทพาหุดี ผู้ประกาศข่าวกีฬา และผู้บรรยายกีฬา
* ศิริพร วงศ์สวัสดิ์ นักแสดง, นักพากย์, พิธีกร
* กรรณิกา ธรรมเกษร ผู้ประกาศข่าว
ครั้งที่ 29 ประจำปี พ.ศ. 2557
* สุชาดี มณีวงศ์ เจ้าของเสียงพากษ์ที่เป็นเอกลักษณ์ และ เจ้าของรายการคุณภาพ กระจกหกด้าน
* พิศณุ นิลกลัด ผู้ประกาศข่าว ผู้บรรยายกีฬา และ กูรูกอล์ฟแถวหน้าของเมืองไทย
* ถกลเกียรติ วีรวรรณ นักสร้าง นักปั้น ผลงานคุณภาพสู่วงการบันเทิง
ครั้งที่ 30 ประจำปี พ.ศ. 2558
* กนกวรรณ ด่านอุดม อดีตนักแสดงไทยทีวีช่อง 4 บางขุนพรหม
* โฉมฉาย ฉัตรวิไล นักแสดงอาวุโส
* ประภาส ชลศรานนท์ นักคิด นักเขียน นักแต่งเพลง
ครั้งที่ 31 ประจำปี พ.ศ. 2559
* นฤพนธ์ ดุริยพันธ์ อดีตนักแสดงไทยทีวีช่อง 4 บางขุนพรหม
* น้ำเงิน บุญหนัก นักแสดงอาวุโส
* สุเชาว์ พงษ์วิไล นักแสดงอาวุโส
* หม่อมหลวงพันธุ์เทวนพ เทวกุล ผู้กำกับภาพยนตร์ ผู้กำกับละครโทรทัศน์ ผู้กำกับละครเวที
ครั้งที่ 32 ประจำปี พ.ศ. 2560
* จินตนา จุลกะเสวี อดีตผู้ควบคุมกองเซ็นเซอร์เก่าทีวีไทย
* วิทวัจน์ สุนทรวิเนตร พิธีกรรายการโทรทัศน์
* ไตรภพ ลิมปพัทธ์ พิธีกรรายการโทรทัศน์,ประธานบริษัท บริษัท บอร์น แอนด์ แอสโซซิเอทด์ จำกัด 
* ปัญญา นิรันดร์กุล พิธีกรรายการโทรทัศน์,นักแสดง,ประธานบริษัท เวิร์คพอยท์ เอ็นเทอร์เทนเมนท์ จำกัด (มหาชน)
ครั้งที่ 33 ประจำปี พ.ศ. 2561
* ศัลยา สุขะนิวัตติ์ ผู้เขียนบทโทรทัศน์ชั้นครู
* นิรมล เมธีสุวกุล พิธีกรและผู้ผลิตสารคดีหัวใจสีเขียว
* พงษ์พัฒน์ วชิรบรรจง ผู้กำกับมือทอง
ครั้งที่ 34 ประจำปี พ.ศ. 2562
* สุรางค์ เปรมปรีดิ์ อดีตผู้บริหารช่อง 7 เอชดี
* ประวิทย์ มาลีนนท์ อดีตกรรมการผู้จัดการ สถานีวิทยุโทรทัศน์ไทยทีวีสีช่อง 3
* ชูศักดิ์ สุธีรธรรม นักแสดง ผู้กำกับละคร
* มยุรฉัตร เหมือนประสิทธิเวช นักแสดง ผู้จัดละคร
ครั้งที่ 35 ประจำปี พ.ศ. 2563
* ยุทธนา ลอพันธุ์ไพบูลย์ ผู้กำกับละคร
* นพพล โกมารชุน นักแสดง ผู้กำกับละคร ผู้จัดละคร
* ดวงตา ตุงคะมณี นักแสดง พิธีกร
* พลากร สมสุวรรณ กรรมการผู้อำนวยการใหญ่ สถานีโทรทัศน์พีพีทีวี
ครั้งที่ 36 ประจำปี พ.ศ. 2564
* ยุวดี ไทยหิรัญ นักแสดง ผู้จัดละคร
* วรายุฑ มิลินทจินดา นักแสดง ผู้จัดละคร
* อรุโณชา ภาณุพันธุ์ ผู้จัดละคร
ครั้งที่ 37 ประจำปี พ.ศ. 2565
* สุทธิชัย หยุ่น นักหนังสือพิมพ์ นักธุรกิจ พิธีกร
* วินัย ปฐมบูรณ์ ผู้จัดละคร ผู้กำกับภาพยนตร์
* ณัฐนี สิทธิสมาน นักแสดง
* จินตหรา สุขพัฒน์ นักแสดง
== เพลงประจำงาน ==
เพลงประจำงานโทรทัศน์ทองคำที่ใช้กันมาตั้งแต่แรกจนถึงปัจจุบัน มีชื่อเพลงว่า "คนทีวี" ซึ่งแต่งคำร้อง/ทำนอง และดนตรีโดย คุณพีรสันติ จวบสมัย แห่งวงดิ อินโนเซ้นท์ ขับร้องต้นฉบับโดย คุณแคทริน ถ้ำแก้ว  
== อ้างอิง ==
== แหล่งข้อมูลอื่น ==
ผลรางวัลโทรทัศน์ทองคำ ครั้งที่ 1-4
ผลรางวัลโทรทัศน์ทองคำ ครั้งที่ 1-9 
ผลรางวัลครั้งที่ 20
ผลรางวัลครั้งที่ 23
ผลรางวัลโทรทัศน์ทองคำ แบบสรุป
รายชื่อผู้เข้าชิงรางวัลโทรทัศน์ทองคำ ครั้งที่ 24 ประจำปี 2552 
รางวัลโทรทัศน์